Ναβίν Ραμγκούλαμ

Ο Ναβίν Ραμγκούλαμ (Navin Ramgoolam, 14 Ιουλίου 1947) είναι πολιτικός από τον Μαυρίκιο και πρωθυπουργός του Μαυρικίου από τις 12 Νοεμβρίου 2024. Υπηρέτησε ως πρωθυπουργός του νησιωτικού κράτους από το 2005 ως το 2014 και νωρίτερα από το 1995 έως το 2000. Εκτός από πρωθυπουργός, υπηρέτησε και ως υπουργός Εσωτερικών και Άμυνας. Είναι μέλος του Τάγματος του Αστεριού και του Κλειδιού του Ινδικού Ωκεανού (GCSK). Ανήκει στο Εργατικό Κόμμα του Μαυρίκιου. Είναι παντρεμένος με τη Βίνα Ραμγκούλαμ. Στις 13 Δεκεμβρίου 2014 παραιτήθηκε από την πρωθυπουργία.

 Πρώτα χρόνια και εκπαίδευση 
Γεννήθηκε στις 14 Ιουλίου του 1947 και είναι Ινδουιστής.Βιογραφικό. Γιος του βετεράνου ηγέτη της χώρας Σιγουσάγκουρ Ραμγκούλαμ, εκπαιδεύτηκε στην Ιατρική στο Δουβλίνο και το 1977 στο Ηνωμένο Βασίλειο. Παρακολούθησε το London School of Economics και έκανε μάστερ στη Νομική. 

 Πρώτη πρωθυπουργία 
Αρχικά έγινε πρωθυπουργός στις 22 Δεκεμβρίου του 1995 μετά τη σαρωτική εκλογική του νίκη στις 20 Δεκεμβρίου του 1995, στις οποίες ο συνασπισμός του (συναποτελούμενος από το Εργατικό Κόμμα του Μαυρίκιου και το Μαχητικό Κίνημα του Μαυρίκιου) κέρδισε 60 από συνολικά 62 έδρες Βάση Δεδομένων Αφρικανικών Εκλογών- Μαυρίκιος. και διατηρήθηκε στο αξίωμα ως τις 17 Σεπτεμβρίου του 2000. Η περίοδος της πρώτης πρωθυπουργικής του θητείας αμαυρώθηκε από φυλετικές ταραχές με αφορμή τον θάνατο στη φυλακή του τραγουδιστή Ρέτζιναλντ Τοπίζε, διάσημου καλλιτέχνη της σέγκε μουσικής. Ωστόσο, κατάφερε να κερδίσει δύο συνεχείς εκλογές και να επανεκλεγεί το 2024. 

 Αρχηγός Αντιπολίτευσης 
Ηττήθηκε στις εκλογές που διεξήχθησαν το 2000 από τον Πολ Μπερενζέ. Από το 2000 έως το 2005 ήταν αρχηγός της Αντιπολίτευσης, καθώς ηττήθηκε στις εκλογές εκείνης της χρονιάς, λόγω της συμμαχίας δύο αντιπάλων του, του Πολ Μπερενζέ και του Άνρουντ Τζάγκνοτ.Στις εκλογές που διεξήχθησαν στις 11 Σεπτεμβρίου του 2000 ο συνασπισμός του Μαχητικού Κινήματος του Μαυρίκιου και του Σοσιαλιστικού Κινήματος του Μαυρίκιου κέρδισε 51,7% των ψήφων (54 επί συνόλου 62 εδρών) ένατι 36,5% και 6 έδρες για το Εργατικό Κόμμα του Μαυρίκιου και το Κόμμα του Μαυρίκιου του Ξαβιέ Ντιβάλ.Rulers.org

 Δεύτερη πρωθυπουργία 
Επαναδιορίστηκε στο αξίωμα του πρωθυπουργού στις 5 Ιουλίου 2005, έπειτα από τη νίκη του συνασπισμού του (Σοσιαλιστικός Συνασπισμός- Alliance Sociale) (Εργατικό Κόμμα, Κόμμα Μαυρικίου του Ξαβιέ-Λικ Ντιβάλ και άλλα μικρότερα κόμματα) επί του συνασπισμού των MMM-MSM του Πολ Μπερενζέ στις γενικές εκλογές που διεξήχθησαν στις 3 Ιουλίου 2005. Ο Σοσιαλιστικός Συνασπισμός κέρδισε 56 επί συνόλου 140 εδρών, ενώ ο συνασπισμός του Μπερενζέ έλαβε 22 έδρες.International Reporter  Navin Ramgoolam is Mauritius New Prime Minister, 7 Ιουλίου 2005. 

Ως πρωθυπουργός εισήγαγε τη δωρεάν μεταφορά με τα μέσα μαζικής συγκοινωνίας για τους ηλικιωμένους και για τους νέους. Στην οικονομική πολιτική, προέβη σε μεταρρυθμίσεις στο φορολογικό σύστημα.
Έπειτα από τη διεξαγωγή των βουλευτικών εκλογών στις 5 Μαΐου 2010, ο Ραμγκούλαμ επανεξελέγη στην πρωθυπουργία, με 41 έδρες για το Εργατικό Κόμμα έναντι 18 έδρες για το MMM του Μπερενζέ και 1 έδρα για τον Σελ Μία του FSMBloomberg Business Week, Mauritius’s Ruling Coalition Wins Increased Majority (Update1), 6 Μαΐου 2010..

Μετά την ήττα που υπέστη στις εκλογές του 2014, ο Ραμγκούλαμ αποχώρησε από την πρωθυπουργία.

Εκλογές του 2024

Οι γενικές εκλογές προγραμματίστηκαν για τις 10 Νοεμβρίου 2024, όπου το Εργατικό Κόμμα μαζί με το Μαυρικιανό Μαχητικό Κίνημα (MMM), τους Νέους Δημοκράτες και το Αντίσταση και Εναλλακτική σχημάτισαν τη «Συμμαχία για την Αλλαγή», για να αντιταχθούν στη «Συμμαχία Λεπέπ» που αποτελούνταν από το Κίνημα Σοσιαλιστών Μαχητών (MSM), το Απελευθερωτικό Κίνημα (ML) και το Μαυρικιανό Σοσιαλδημοκρατικό Κόμμα (PMSD).
Η Συμμαχία για την Αλλαγή κέρδισε τις γενικές εκλογές με αποτέλεσμα 60–0 υπέρ της.

Πολιτικές απόψεις
Το 2024 ο Ραμγκούλαμ επέκρινε τη συμφωνία που διαπραγματεύτηκε η κυβέρνηση του πρωθυπουργού Πράβιντ Τζάγκνοτ με το Ηνωμένο Βασίλειο, η οποία επέτρεψε την επιστροφή του Αρχιπελάγους Τσάγκος υπό τον έλεγχο του Μαυρίκιου, χαρακτηρίζοντάς την ως «ξεπούλημα».
Αφότου εξελέγη πρωθυπουργός αργότερα το ίδιο έτος, ο Ραμγκούλαμ διέταξε ανεξάρτητη επανεξέταση της συμφωνίας.

 Παραπομπές 

Ραμγκουλαμ, Ναβιν
Ραμγκουλαμ, Ναβιν